D tin yellan d timawit acḥal n leqrun tedda-d seg yimi ɣer umeẓẓuɣ, ttawin-d deg-s aṭas n yisental ɣef wayen yeɛnan dunnit tettas-d s ṣfa d lmizan, tettili-d deg tegnit n lqerḥ akken tettili deg tegnit n lferḥ, tamedyazt taqbaylit tamensayt teḥka-d terna tesseḥbiber ɣef tmetti taqbaylit ama deg umezruy ama deg leɛwayed neɣ ansayen. Amedyaz zik yesɛa azal deg tmetti acku imdanen ttaken-as tameẓẓuɣt ɣef waya tamedyazt-agi telḥad seg tasut ɣer tayeḍ, amdan yettaǧǧa-tt-id i wayeḍ.